**Toiminnanharjoittajan rajoitetun kestävyysjärjestelmän hyväksymishakemus**

## Toiminnanharjoittajan tiedot

A. Nimi, Y-tunnus ja yhteystiedot

B. Yhteyshenkilön tiedot

## Yleistä toiminnanharjoittajasta

## Kaasumaisten biomassapolttoaineiden raaka-aineet ja tuotantoketjujen kuvaus

1. Kuvaus kaasumaisten biomassapolttoaineiden tuotannossa tai valmistuksessa käytettävistä raaka-aineista
2. Kuvaus kaasumaisten biomassapolttoaineiden tuotanto- tai valmistusprosesseista

## Rajoitetun kestävyysjärjestelmän kuvaus

## Liitteet

## Hakemuksen julkisuus

☐ Tämä hakemuslomake tai sen liitteet eivät sisällä tietoja, jotka ovat luottamuksellisia tietoja.

☐ Tämä hakemuslomake sisältää tietoja, jotka ovat luottamuksellisia tietoja julkisuuslain (621/1999) nojalla. Mainitse salassa pidettävät tiedot ja salassa pidon peruste:

|  |
| --- |
|  |

☐ Tämän hakemuslomakkeen liitteenä on asiakirjoja, jotka sisältävät luottamuksellisia tietoja julkisuuslain (621/1999) nojalla. Mainitse salassa pidettävät liitteet ja salassa pidon peruste:

|  |
| --- |
|  |

## Allekirjoitus

|  |  |
| --- | --- |
| Paikka |  |
| Päivämäärä |  |
| Allekirjoitus |  |
| Nimenselvennys |  |

**Täyttöohjeet**

### Kohta 1: Toiminnanharjoittajan tiedot

Kohtaan 1 A toiminnanharjoittajan tulee täydentää toiminnanharjoittajan virallinen nimi, Y-tunnus ja toiminnanharjoittajan viralliset yhteystiedot.

Kohdassa 1 B tulee yksilöidä toiminnanharjoittajan yhteyshenkilöt, joihin Energiavirasto voi olla yhteydessä hakemuskäsittelyyn liittyvissä asioissa sekä jatkossa mm. kestävyyskriteeriselvityksiin liittyvissä asioissa.

Tämä rajoitetun kestävyysjärjestelmän hyväksymishakemuslomake on suunnattu vain niille toiminnanharjoittajille, joiden kaasumaisten biomassapolttoaineiden tuotanto on yli 1 GWh vuodessa, mutta joiden sähköä, lämmitystä ja jäähdytystä tuottavien laitosten kokonaislämpöteho on alle 2 MW. Sähkön ja eräiden polttoaineiden valmisteverosta annetun lain (1260/1996, ”sähköverolaki”) mukaiset verovelvolliset toiminnanharjoittajat voivat hakea kestävyysjärjestelmän hyväksyntää Energiavirastolta 1.1.2024 lähtien osoittaakseen kestävyyden verotusta varten.

Toiminnanharjoittajan määritelmästä säädetään biopolttoaineista, bionesteistä ja biomassapolttoaineista annetun lain (393/2013) 4 §:n 13 kohdassa. Sen mukaan toiminnanharjoittaja on oikeushenkilö tai luonnollinen henkilö, joka tuottaa, valmistaa, hankkii, tuo maahan, luovuttaa kulutukseen tai käyttää raaka-ainetta, biopolttoainetta, bionestettä, biomassapolttoainetta tai niitä sisältäviä polttoaineita tai joka tosiasiallisesti määrää mainitusta toiminnasta ja johon lakia sovelletaan 2, 2 a tai 2 b §:n nojalla.

### Kohta 2: Yleistä toiminnanharjoittajasta

Kohdassa 2 on jätetty toiminnanharjoittajalle tilaa tuoda esiin sellaisia seikkoja, jotka toiminnanharjoittaja katsoo tarpeelliseksi esittää hakemuksessaan. Tässä kohdassa voi kuvata esimerkiksi biokaasulaitoksen toiminnan luonteen yleisesti, hakemuksen käsittelyn taustaksi. Lyhyt kuvaus riittää.

### Kohta 3: Kaasumaisten biomassapolttoaineiden raaka-aineet ja tuotantoketjujen kuvaus

Kohdassa3 A toiminnanharjoittajan tulee yksilöidä ja kuvata kaikki kestävyysjärjestelmään lisättävät kaasumaisten biomassapolttoaineiden raaka-aineet.

Kohdassa 3 B toiminnanharjoittajan tulee kuvata kaasumaisten biomassapolttoaineiden tuotantoketjut. Kohdassa tulee kuvata raaka-aineiden hankintaketjut ja lisäksi listata kaikki biokaasun raaka-aineet.

### Kohta 4: Kestävyysjärjestelmän kuvaus

Kohdassa 4 toiminnanharjoittajan tulee antaa yleiskuvaus rajoitetun kestävyysjärjestelmän sisällöstä. Energiavirasto tulee ohjeistamaan rajoitettujen kestävyysjärjestelmien sisältövaatimuksista tarkemmin keväällä 2024. Kuvaus voi tässä vaiheessa olla suppea ja sitä voi täydentää myöhemmin. Toiminnanharjoittaja voi kohdassa kuvata kestävyysjärjestelmän toimenpiteet ja rakenteet, joilla pyritään turvaamaan kestävyysjärjestelmän

* luotettavuus
* tarkkuus ja
* väärinkäytöksiltä suojaaminen.

Toiminnanharjoittajan kestävyyskriteeriohjeen luvussa 3.2on myös kuvattu kestävyysjärjestelmän vaatimuksia.

Toiminnanharjoittaja voi kohdassa 4 antaa lisäksi lyhyen kuvauksen rajoitetun kestävyysjärjestelmän ainetaseesta. Alle 2 MW:n kokonaislämpötehon laitoksille riittää yksinkertainen ainetase. Ainetaseen kuvauksen voi toimittaa myös jälkikäteen erillisellä liitteellä täydennyksen yhteydessä. Ainetasetta on käsitelty toiminnanharjoittajan kestävyyskriteeriohjeen luvussa 7.

Energiavirasto voi hakemuksen käsittelyvaiheessa pyytää toiminnanharjoittajaa tarvittaessa täydentämään kestävyysjärjestelmän kuvausta. Täydennys voi koskea esimerkiksi kestävyysjärjestelmän riskinarviota sekä biokaasun ja tuotetun energian määrittämismenettelyjä.

### Kohta 5: Liitteet

Rajoitetun kestävyysjärjestelmän hyväksymishakemuslomakkeen voi toimittaa Energiavirastolle aluksi ilman liitteitä. Jos hakemus sisältää liitteitä (esimerkiksi kestävyysjärjestelmädokumentin, ainetaseen tai todentajan lausunnon), tulee hakemuksen liitteet kuitenkin yksilöidä kohdassa 5.

Alle 2 MW:n kokonaislämpötehon biokaasulaitosten osalta hakemuksen vireilletulo ei edellytä todentajan lausunnon liittämistä hakemukseen. Toiminnanharjoittaja voi kuitenkin halutessaan sopia todentamisesta ja tarkastuskäynnistä jo ennen hakemuksen jättämistä, ja liittää hakemukseen todentajan lausunnon. Todentajan lausunto laaditaan soveltuvin osin lomakkeella ”Todentajan lausunto toiminnanharjoittajan kestävyysjärjestelmän vaatimustenmukaisuudesta”, joka löytyy Energiaviraston kotisivuilta.

### Kohta 6: Hakemuksen julkisuus

Kohdassa 6 voi yksilöidä mahdolliset toiminnanharjoittajan julkisuuslain (621/1999) nojalla salassa pidettäväksi katsomat tiedot ja perustella, minkä julkisuuslain lainkohdan nojalla tiedot katsotaan salassa pidettäviksi. Hakemuslomake on lähtökohtaisesti julkinen asiakirja ja salassa pidettävät tiedot tulee lisätä hakemuksen liitteisiin. Mikäli liitteet sisältävät salassa pidettävää tietoa, tulee liitteistä toimittaa Energiavirastolle sekä julkinen versio, josta salassa pidettävät tiedot on peitetty tai poistettu että salassa pidettävä versio.

### Kohta 7: Allekirjoitus

Hakemuksen tulee olla toiminnanharjoittajan yhtiöjärjestyksen tai vastaavan mukaisesti allekirjoitettu. Hakemuksessa tulee siis olla sellaisen henkilön tai henkilöiden allekirjoitukset, joilla on toiminnanharjoittajan nimenkirjoitusoikeus. Mikäli allekirjoittaja poikkeaa tästä, tulee hakemukseen liittää asiakirja, josta käy ilmi allekirjoittajan nimenkirjoitusoikeus. Energiavirasto tarkastaa hakemuksen allekirjoituksen viran puolesta.